Namangan viloyati, Uychi tumani Mashad qishlog‘ida yashovchi internet foydalanuvchisi kun.uz saytiga murojaat qilib, qishloqning Ergashkan ko‘chasidagi 30-maktab binosi joylashgan hududda barpo qilingan gulxona qarovsiz va tashlandiq holda yotganligi haqida ma’lum qildi.“Maktab oldidagi 200 metrdan oshiq masofaga cho‘zilgan gulxona 3 yildan beri tashlandiq holda yotibdi. Gulxonaga birorta gul yoki daraxt ekilmagan. Bu esa ko‘cha ko‘rinishini ham buzib turibdi. Maktab rahbari Qobiljon Ergashevga bir necha bor aytdik, lekin u hech qanday chora ko‘rmadi. Axir yaqinda mustaqilligimizning 24 yilligi nishonlanadi. Qolaversa yangi o‘quv yili boshlanadi. Bu holatga tegishli idoralar e’tibor qaratishini istaymiz”, deydi shikoyatchi.U bu xabar saytda chop etilishi muammoning bartaraf etilishiga yordam berishiga umid bildirgan.